CELEX: C2006/294/130
Language: hu
Date: 2006-12-02 00:00:00
Title: F-115/06. sz. ügy: 2006. október 2-án benyújtott kereset – Carlos Sanchez Ferriz és társai kontra az Európai Közösségek Bizottsága

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/66
            
         2006. október 2-án benyújtott kereset – Carlos Sanchez Ferriz és társai kontra az Európai Közösségek Bizottsága
   (F-115/06. sz. ügy)
   (2006/C 294/130)
   Az eljárás nyelve: francia
   Felek
   
      Felperes: Carlos Sanchez Ferriz (Brüsszel, Belgium) és társai (képviselő: F. Frabetti ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a 2005-ös előléptetési időszak alapján előléptetett tisztviselők jegyzékének a felperes nevét nem tartalmazó részét, valamint járulékosan e határozat előkészítő jogi aktusait;
            
         
               —
            
            
               másodlagosan, a Közszolgálati Törvényszék semmisítse meg a fenti előléptetési időszakban többek között az előléptetési bizottságok javaslatai alapján adott előléptetési pontokat;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   Keresete alátámasztására a felperes öt jogalapot ad elő, melyek a következőkön alapulnak:
   
               —
            
            
               az első a személyzeti szabályzat 45. cikkének megsértésén;
            
         
               —
            
            
               a második e cikk általános végrehajtási rendelkezéseinek megsértésén;
            
         
               —
            
            
               a harmadik a hátrányos megkülönböztetés tilalmának megszegésén és nyilvánvaló mérlegelési hibán;
            
         
               —
            
            
               a negyedik a személyzeti szabályzat XIII. melléklete 6. és 10. cikkének a megszegésén;
            
         
               —
            
            
               az ötödik az önkényes eljárás és a hatáskörrel való visszaélés tilalmának, valamint az indokolási kötelezettségnek a megszegésén.